तिनसुकिया सहरनि साखाथि दिब्रु सइख’वा नेसनेल पार्कनि साखाथियाव रायजो जानाय आसामनि थागिबि जनजातिफोरखौ सोरखारा थांनाय गोलाव बोसोर सिगां इभिकस्वन खालामनायनि जाउनाव मिशिं हारिनि गं 2000 सो नखरफोरा आलाय सिलाय जानाङो। जायनि थाखाय बिथांमोनहा दिनै फिन फसंथान मोनफिननांगौ होन्ना सोरखारनि खाथियाव गोख्रों दाबि दैखांनानै थांनाय 21 दिसेम्बर अक्टनिफ्रायनो थुंगेनाय गोयै गोख्रों सोमावसारनाय हाबाफारि मावफुंङो। मोन्नांगौ मोन्थायनि थाखाय सोरखारनि खाथियाव गोख्रों सोमावसारनाय हाबाफारियाव दिनैसिम मिसिं हारिनि थागिबि सुबुंफोरा जीउ खोमानो गोनां जादों होन्ना गोथौयै दुखु मोन्नाय फोरमायदों दुलाराय बर’ फरायसा आफादनि आफादगिरि दिपेन बर आ।